Kind verdrink, drie gered uit rivier | Maroela Media
Kind verdrink, drie gered uit rivier
Die liggaam van ŉ 10-jarige seun is Sondag uit die Natalspruitrivier in Ekurhuleni gehaal.
William Ntladi, woordvoerder van die Ekurhuleni se nood- en rampbestuurdienste, het gesê ŉ groep seuns het Sondag in die rivier, naby Zonkizizwe in Kathorus, geswem toe die 10-jarige seun in die moeilikheid beland het. Die seun is uit die water gehaal en op die toneel dood verklaar.
Drie mans het vroeër Sondag amper in dieselfde rivier naby Vosloorus verdrink tydens dooprituele. “ŉ Sterk stroom het drie mans meegesleur en hulle het tussen die riete in die middel van die rivier beland. ŉ Reddingspan van Vosloorus kon daarin slaag om die drie mans na veiligheid te bring.”
Volgens Ntladi is die mans vir skok behandel en na ŉ nabygeleë hospitaal geneem vir waarneming.
Phalaborwa-ontsnaptes aangekeer, twee sterf
Ondersoek geëis oor sekuriteitsminister se ‘renoster-bande’